Η κρητική φιλοξενία στα καλυτερά της σε ένα παραδοσιακό κρητικό σπίτι.
Η άφιξη στο σπίτι ήταν πολύ εύκολη και μας υποδέκτηκε ο Αντώνης όπου μας έδειξε το σπίτι και μας μίλησε για την ιστορία και την κατασκεύή του. Μας έφερε επίσης νόστιμα ντόπια τυριά και φρούτα αλλά και εφόδια για το πρωινό μας. Η κουζίνα είναι πλήρως εξοπλισμένη και λειτουργική. Το σπίτι είναι αυθεντικό και εξοπλισμένο με όλα τα απαραίτητα. Νοίωσαμε σαν να ήταν δικό μας εξοχικό.
Η τοποθεσία είναι πολύ βολική για οποιον θέλει να συνδυάσει την ησυχία και την αυθεντικότητα του χωριού και να είναι κοντά σε ωραίες παραλίες. Το χωριό είναι πολύ ήσυχο - μόνο τα τζιτζίκια ακούγονται και από μακριά η καμπάνα της εκκλησίας που και που- Σε κοντινά χωριά έχει παραδοσιακές ταβέρνες και καφενεία με πολύ ωραίο φαγητό.
Το πιο υπέροχο μέρος του σπιτιού όμως είναι η βεράντα με την καταπληκτική θέα και για αυτό θα επιστρέψουμε σε αυτό το σπίτι κάποια μέρα. Είναι ιδανική για διάβασμα, χαλάρωση παρέα με φίλους και οικογένεια. Ελπίζουμε την επόμενη φορά που θα πάμε να έχουμε περισσότερο χρόνο να τη χαρούμε.